Osamu Tezuka

Osamu Tedzuka (; 1928 m. lapkričio 3 d. – 1989 m. vasario 9 d.) – Japonijos karikatūristas, manga kūrėjas, animatorius ir prodiuseris.

Žymiausi Tedzukos kūriniai yra „Astro Boy“, „Kimba the White Lion“ ir „Black Jack“. O. Tedzuka dažnai įvardijamas „anime krikštatėviu“ ir dėl jo įtakos daugeliui kitų žymių Japonijos kūrėjų prilyginimas Voltui DisnėjuiTezuka Osamu Monogatari, 1992, Tezuka Productions., taip pat vadinamas ir „manga dievu“.

 Biografija 
Gimė Tojonakoje, Osakos prefektūroje, buvo vyriausias iš trijų vaikų. Motina buvo rašytoja, jos istorijos įkvėpė jam kūrybiškumo. O. Tedzuka užaugo Takarazukoje (Hiogo), kur jo mama dažnai jį vesdavosi į miesto teatrą pasižiūrėti moterų trupės Takarazuka Revue vaidinimų. Trupė garsėjo romantiniais miuziklais, paprastai skirtais moterų auditorijai, kurie padarė pastebimą įtaką O. Tedzukos kūrybai, įskaitant ir jo kostiumų dizainą.

Būdamas mažas, O. Tedzuka susirgo, jo rankos smarkiai ištino. Stebėdamas jį gydžiusį gydytoją, Osamu pats panoro tapti gydytoju. Be to, tuomet tai buvo daug pelningesnė profesija. Tačiau motinos patartas, nusprendė siekti manga kūrėjo karjeros. O. Tedzuka komiksus pradėjo piešti dar tebesimokydamasis antrus metus pradinėje mokykloje. Jis suvokė, kad per manga jis galėtų įtikinti žmonės rūpintis pasauliu. Po Antrojo pasaulinio karo, būdamas septyniolikos, jis sukūrė pirmuosius savo kūrinius, „Diary of Ma-chan“ ir kiek vėliau „Shin Takarajima“ ('Naujoji Lobių sala'), kurie pradėjo manga komiksų aukso amžių. O. Tedzuka baigė Osakos universitetą ir gavo gydytojo laipsnį, bet sukauptas žinias daugiausia panaudojo savo kūriniuose, kaip kad „Black Jack“.

1961 m. jis įkūrė savo animacijos studiją „Mushi Production“, po to kai baigėsi jo kontraktas su „Toei Animation“. Išskirtinis Japonijos animacijos bruožas – didelės veikėjų akys – buvo išgalvotas Tedzukos. 1965 m. sausį O. Tedzuka gavo laišką nuo Stenlio Kubriko, kuris peržiūrėjęs jo anime serialą „Astro Boy“, pasiūlė Tedzukai režisuoti savo filmą „2001 m. kosminė odisėja“ (1968 m.). Tedzuka negalėjo palikti studijos ir persikelti į Angliją visiems metams, tad atsisakė. Nors ir Tedzukai neteko dirbti prie filmo, jis jam patiko. Jis dažnai klausydavosi jo garso takelio, kai tekdavo dirbti naktimis.

O. Tedzuka mirė 1989 m. vasario 9 d. Tokijuje nuo skrandžio vėžio, paskutinieji jo ištarti žodžiai buvo: „Prašau tavęs, leisk man dirbti!“Takayuki Matsutani. „Viz Media“ išleista angliška manga „Hi no Tori“ versija. Vėliau parašyta „Mushi Productions“ prezidento Takajuki Matsutani.

 Kūriniai 
O. Tedzuka viso sukūrė apie 700 manga istorijų (apie 150 tūkst. puslapių) ir apie 112 anime kūrinių. Žymiausi iš jų:
 Metropolis (1949 m., manga)
 Jungle Taitei (Jungle Emperor, Kimba the White Lion) (1950–54 m., manga ir anime)
 Tetsuwan ATOM (Astro Boy) (1952–68 m., manga ir anime)
 Ribon no Kishi (Princess Knight) (1953–56 m., manga ir anime)
 Hi no Tori (Phoenix) (1956–89 m., manga)
 Twin Knight (1958 m., manga)
 Kureopatora (Cleopatra: Queen of Sex) (1970 m., anime)
 Buddha (1972–83 m., manga)
 Black Jack (1973–83 m., manga ir anime)

 Šaltiniai 

 Papildomam skaitymui 
 Helen McCarthy. The Art of Osamu Tezuka: God of Manga. (New York: Abrams ComicArts, 2009). ISBN 9780810982499. Tezukos biografija ir jo darbai.

 Nuorodos 
 Apie Osamu Tedzuką (jo darbai ir kt.) (anglų k.)


 Osamu Tedzuka  tinklalapyje Anime.com

Kategorija:Manga kūrėjai
Kategorija:Japonijos animatoriai
Kategorija:Japonijos kino režisieriai